Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7142

4. Megjegyzés: A meghatározott és nemzetközileg elfogadott AIRAC hatálybalépési időpontok tervezett 28 napos beosztását, -- 1997. november 6.-ával együtt -- valamint az AIRAC felhasználásra vonatkozó tájékoztatót az AIS Légiforgalmi Tájékoztató Szolgálati Kézikönyv (Doc 8126, 2. fejezet 2.6 pont) tartalmazza. 2.22 Legalacsonyabb repülési magasságok Minden szerződő Állam jelölje ki és tegye közzé a legalacsonyabb repülési magasságokat minden egyes olyan légiforgalmi szolgálati útvonalon és irányítói körzetben, amely területe felett helyezkedik el. A meghatározott legalacsonyabb repülési magasságok tartsanak biztonságos elkülönítést az érintett területen levő mérvadó akadály felett. Megjegyzés: A legalacsonyabb repülési magasságok meghatározására és a szerződő Államok általi közzétételére vonatkozó előírásokat a 15. Annex 1. Függeléke tartalmazza. Az akadálymentességi előírások részletezése a PANS-OPS (Doc 8168) kiadvány II. kötetében található. 2.23 Kényszerhelyzetben levő légijármű részére biztosított szolgálat 2.23.1 Ha egy légijárműről ismert, vagy feltételezett, hogy kényszerhelyzetben van — beleértve a jogellenes beavatkozás esetét is — más légijárművekkel szemben a legnagyobb figyelmet, segítséget és elsőbbséget kell biztosítani, ahogy azt a körülmények szükségessé teszik. Megjegyzés: A megfelelő adathálózati összeköttetési egységgel és/vagy másodlagos radar válaszjeladóval felszerelt légijármű a kényszerhelyzet állapotának jelzésére berendezését a következők szerint üzemeltetheti:

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes